එහි මුහුරත් උළෙල ලබන 26 වැනිදා ජාතික චිත්‍රපට සංස්ථාවේදී පැවැත්වීමට නියමිතය.ප්‍රවීණ සංගීතවේදී සරත් ද අල්විස්ගේ පුත්‍රයා වන සුරංග මීට ප්‍රථම කවුද බුවා, පිස්සු නැත්නම් ෂෝක් බුවා වැනි ඩී. වී. ඩී. චිත්‍රපටයන් නිර්මාණය කොට තිබේ.රජ හොරු ඔහුගේ කුලුඳුල් සිනමා සිතුවමයි.ඉවොක් සිනමා සමාගමේ ඉදිරිපත් කිරීමක් වන මෙහි නිෂ්පාදකවරුන් ලෙස ලහිරු වික්‍රමසිංහ සහ ප්‍රසාද් රොද්‍රිගෝ කටයුතු කරති.මෙය කෝටිපති ව්‍යාපාරිකයකුගේ මුනුපුරකු පැහැර ගැනීමක් ගැන කියවෙන කතාවකි.සඳුන් විජේසිරි, නදීකා ගුණසේකර, රොනී ලීච්, හිමාලි සිරිවර්ධන, හේමන්ත ඊරියගම, ආරියසේන ගමගේ, සමන්ති ලැනරෝල්, ප්‍රේමදාස විතානගේ, ඩී. බී. ගංගොඩතැන්න, නන්දන හෙට්ටිආරච්චි, දමිතා සළුවඩන, සමන් පද්මකුමාර, අර්ඩ්ලි වෙදමුණි ඇතුළු පිරිස රජ හොරු සජීවීකරණ නළු නිළි පිරිවරයි.ප්‍රසාද් අමරසේකර සහ නිශාන්ත වීරසිංහ රජ හොරු හි සහාය අධ්‍යක්ෂවරුන් වේ.